[{"text_idx": "#000003", "text": "So\u0303ja 321. pa\u0308ev: Soledari kaitsjad andsid Ukrainale vo\u0303imaluse jo\u0303udu koguda"}, {"text_idx": "#000005", "text": "Ukraina president Volodo\u0303mo\u0303r Zelenski ta\u0308nas oma o\u0303htuses videopo\u0308o\u0308rdumises Bahmuti ja Soledari kaitsjaid ning ma\u0308rkis a\u0308ra, et Soledari kaitsjad on andnud Ukrainale aega ja vo\u0303imaluse jo\u0303udu koguda. Briti luure hinnangul kontrollivad Vene va\u0308ed nu\u0308u\u0308dseks Soledari linnast enamikku. Politico allikate kinnitusel kaalub USA Ukrainale Strykeri lahingumasinate andmist so\u0303durite transpordiks lahinguva\u0308ljal. Ts\u030cehhis moderniseeritud T-72 tankid on teel Ukrainasse."}, {"text_idx": "#000007", "text": "- Briti luure: Vene va\u0308ed on viimastel pa\u0308evadel Soledaris edenenud ja kontrollivad nu\u0308u\u0308d sellest enamikku;"}, {"text_idx": "#000014", "text": "- USA ametnike so\u0303nul on Vene suurtu\u0308kituli va\u0308henenud umbes 75 protsendi vo\u0303rra;"}, {"text_idx": "#000015", "text": "- Zelenski: Soledari kaitsjad on andnud Ukrainale ta\u0308iendavat aega ja vo\u0303imaluse jo\u0303udu koguda;"}, {"text_idx": "#000016", "text": "- USA ametnikud: Ukraina so\u0303durite va\u0308ljao\u0303pe Patriot o\u0303huto\u0303rjesu\u0308steemi kasutama o\u0303ppimiseks algab ja\u0308rgmisel na\u0308dalal;"}, {"text_idx": "#000017", "text": "- Ukraina hinnangul kaotas Venemaa o\u0308o\u0308pa\u0308evas 710 so\u0303durit ja u\u0308he veealuse."}, {"text_idx": "#000018", "text": "Kiiev: Soledaris ka\u0308ivad a\u0308gedad lahingud ja Ukraina va\u0308ed ja\u0308tkavad linna kaitsmist"}, {"text_idx": "#000019", "text": "\"Ka\u0308ivad a\u0308gedad lahingud, et hoida Soledari. Vaenlane ei vo\u0303ta arvesse oma suuri kaotusi ja ja\u0308tkab pealetungi,\" teatas teisipa\u0308eva o\u0303htul Ukraina asekaitseminister Hanna Maliar."}, {"text_idx": "#000021", "text": "\"Ukraina so\u0303java\u0308e eesma\u0308rk on kurnata venelasi nii palju, et isegi kui nad saavutavad taktikalise vo\u0303idu, siis oleks see Pyrrhose vo\u0303it,\" u\u0308tles Ts\u030cerevato\u0303i."}, {"text_idx": "#000022", "text": "Kuleba: Saksamaa annab Ukrainale Leopard tanke"}, {"text_idx": "#000024", "text": "\"Ukrainlased vo\u0303ivad olla kindlad, et nad saavad loota meie solidaarsusele ja toetusele,\" u\u0308tles Baerbock."}, {"text_idx": "#000026", "text": "\"Ku\u0308laska\u0308igu igal minutil saatis meid va\u0308a\u0308ramatult Leopard tankide teema,\" u\u0308tles Kuleba, kelle so\u0303nul on vaja tanke Ukraina asulate vabastamiseks Vene okupatsioonist."}, {"text_idx": "#000027", "text": "\"Ma arvan, et Saksamaa valitsus saab aru, et see otsus tehakse ja tankid tuuakse Ukrainasse. Ainuke a\u0308rritav asi on, et seda otsust pole veel tehtud ja me kaotame see to\u0303ttu aega ja elusid,\" lausus Kuleba."}, {"text_idx": "#000029", "text": "Briti luure: Vene va\u0308ed on viimastel pa\u0308evadel Soledaris edenenud ja kontrollivad nu\u0308u\u0308d sellest enamikku"}, {"text_idx": "#000030", "text": "U\u0308hendkuningriigi kaitseministeeriumi luureu\u0308levaate kohaselt kontrollivad Vene va\u0308ed nu\u0308u\u0308dseks Soledari linna territooriumist enamikku. Soledar asub Bahmutist 10 kilomeetrit po\u0303hja pool."}, {"text_idx": "#000032", "text": "Latest Defence Intelligence update on the situation in Ukraine - 10 January 2023 Find out more about the UK government's response: #StandWithUkraine /5Bg8NCKRNt"}, {"text_idx": "#000033", "text": "Briti kaitseministeeriumi so\u0303nul on Vene Soledari jo\u0303upingutuse eesma\u0308rgiks Bahmuti u\u0308mberpiiramine po\u0303hja poolt ning to\u0303kestada seela\u0308bi Ukraina kommunikatsiooniliine."}, {"text_idx": "#000034", "text": "Osa lahingutest keskendub seal asuvate soolakaevanduste sissepa\u0308a\u0308sudele. Soolakaevanduste tunnelid on maa all ligikaudu 200 kilomeetrit pikad. Brittide hinnangul vo\u0303ivad nii Vene kui Ukraina va\u0308ed muretseda, et soolakaevanduste tunneleid saab kasutada vastaspoole tagalasse infiltreerumiseks."}, {"text_idx": "#000035", "text": "Kuigi surve Bahmutile kasvab, ei ole brittide hinnangul selle u\u0308mberpiiramine la\u0308hiajal to\u0303ena\u0308oline, kuna Ukraina va\u0308gedel on su\u0308gavad kaitseliinid ning nende varustusteed on kontrolli all."}, {"text_idx": "#000037", "text": "\"Suurbritannia pole veel lo\u0303plikku otsust teinud, kas saata Ukrainasse tankid,\" u\u0308tles teisipa\u0308eval peaminister Rishi Sunaki pressiesindaja."}, {"text_idx": "#000038", "text": "\"Me ja\u0308tkame arutamist oma Ukraina kolleegidega, milline oleks parim toetuse viis, mida saame pakkuda. Teeme seda koosto\u0308o\u0308s meie liitlastega,\" lisas pressiesindaja."}, {"text_idx": "#000040", "text": "USA ametnike so\u0303nul on Vene suurtu\u0308kituli va\u0308henenud umbes 75 protsendi vo\u0303rra"}, {"text_idx": "#000041", "text": "CNN-iga suhelnud USA ja Ukraina ametnike so\u0303nul muutub Venemaa suurtu\u0308kiva\u0308gi u\u0308ha no\u0303rgemaks. Ametnike so\u0303nul on Vene suurtu\u0308kituli va\u0308henenud oma so\u0303jaaegsest tipptasemest umbes 75 protsendi vo\u0303rra."}, {"text_idx": "#000042", "text": "USA ametnikud: Ukraina so\u0303durite va\u0308ljao\u0303pe Patriot o\u0303huto\u0303rjesu\u0308steemi kasutama o\u0303ppimiseks algab ja\u0308rgmisel na\u0308dalal"}, {"text_idx": "#000044", "text": "\"Ukrainlaste va\u0308ljao\u0303pe kestab eeldatavasti mitu kuud. Ma ei saa konkreetset ajakava anda,\" u\u0308tles USA kaitseministeeriumi tippametnik Laura Cooper."}, {"text_idx": "#000045", "text": "Itaalia teatas, et tehnilised probleemid segavad praegu o\u0303huto\u0303rjesu\u0308steemide saatmist Ukrainasse"}, {"text_idx": "#000046", "text": "Itaalia va\u0308lisminister Antonio Tajani u\u0308tles, et riik peab enne o\u0303huto\u0303rjesu\u0308steemide saatmist Ukrainasse lahendama \"tehnilised probleemid\". Tajani ei ta\u0308psustanud, millised probleemid o\u0303huto\u0303rjesu\u0308steemide tarnimist segavad. Tema so\u0303nul tegeleb probleemiga ka kaitseminister Guido Crosetto, vahendas CNN."}, {"text_idx": "#000049", "text": "Vdovini so\u0303nul edastatakse kogu vajalik info hukkunud so\u0303durite la\u0308hedastele otse. Vdovini so\u0303nul ei saa hukkunud so\u0303durite nimekirja avaldada, kuna need olevat esiteks delikaatsed isikuandmed ning lisaks vo\u0303ivat va\u0308lisriikide luureteenistused seda infot Venemaa suhtes va\u0308a\u0308riti a\u0308ra kasutada."}, {"text_idx": "#000051", "text": "The Insider juhtis ta\u0308helepanu, et Venemaal algatati petitsioon, milles no\u0303utakse Makijivkas hukkunud so\u0303durite nimekirja avaldamist. Kirjutamise hetkel on algatusel u\u0308le 48 900 allkirja."}, {"text_idx": "#000054", "text": "Politicoga suhelnud USA valitsuse allikad kinnitasid, et lo\u0303plikku otsust ei ole veel tehtud ning Strykerid vo\u0303ivad sisalduda ka mo\u0303nes hilisemas relvaabi paketis."}, {"text_idx": "#000055", "text": "Strykerid on kaheksarattalised lahingumasinad, mis on mo\u0303eldud eelko\u0303ige so\u0303durite transpordiks. Erinevalt roomikutega Bradley lahingumasinast ei ole Strykerid sama head tankide vastu, kuid Strykeriga saab jalava\u0308elane edukalt kaitstud viisil rindele jo\u0303uda. USA kasutab Strykereid regulaarselt Iraagis."}, {"text_idx": "#000059", "text": "Na tank T-72, ktery\u0301 poputuje na Ukrajinu, jsem napsal statec\u030cny\u0301m ukrajinsky\u0301m obra\u0301ncu\u030am kra\u0301tky\u0301 vzkaz. Ve\u030cr\u030ci\u0301m, z\u030ce Ukrajinci zvi\u0301te\u030czi\u0301 v jejich boji s rusky\u0301m agresorem. /XtM4NdaMDX"}, {"text_idx": "#000064", "text": "Lepingu kohaselt paigaldatakse Vampire su\u0308steemid USA valitsuse antud so\u0303idukitele. Neli su\u0308steemi jo\u0303uavad Ukrainasse 2023. aasta keskpaigaks ning veel 10 selle aasta lo\u0303puks."}, {"text_idx": "#000067", "text": "U\u0308he Prantsuse ametniku kinnitusel survestatakse Saksa valitsust enne 22. jaanuari Prantsuse-Saksa tippkohtumist. Sarnast survet hoiab u\u0308lal Poola, kes tahab Leopardi tankide andmiseks moodustada laia koalitsiooni la\u0308a\u0308neriikidest, kes annaks u\u0308hiselt oma Leopardi tanke Ukrainale."}, {"text_idx": "#000069", "text": "Kuna Leopardi tankid on toodetud Saksamaal, siis peab nende andmise Ukrainale heaks kiitma Berliin. Seda ka sel juhul, kui Leopardi tanke tahavad anda teised riigid."}, {"text_idx": "#000070", "text": "Prantsuse ametnik kinnitas Politicole, et Prantsuse presidendi Emmanuel Macroni teadaanne eelmisel na\u0308dalal anda Ukrainale AMX-10 RC lahingmasinad oli mo\u0303eldud murdmaks la\u0308a\u0308neriikide tankide andmise tabu \"et sakslased end liigutama asuks\"."}, {"text_idx": "#000071", "text": "Ukraina on palunud Prantsusmaalt ka Prantsuse Leclerci tanke, mida praegu Prantsuse vo\u0303imud vaagivad. Prantsuse ametivo\u0303imud samas hoiatavad, et kuna see tank pole enam tootmises, siis tekitab see lisamuresid seoses tankide hoolduse ja tagavaraosade saadavusega."}, {"text_idx": "#000072", "text": "Prantsusmaa samas vo\u0303ib saata oma Leclerci tanke nendele Euroopa riikidele, kes saadavad oma Leopardi tankid Ukrainale sama ametniku so\u0303nul. U\u0308he Berliini ametiisiku so\u0303nul va\u0308hendas Saksa valitsuse eskalatsiooni muresid viimatine G20 tuumarelvade mittekasutamise u\u0308histeade, mida toetas teiste riikide hulgas ka Hiina."}, {"text_idx": "#000073", "text": "Rootsi kavatseb saata Ukrainale Archeri iseliikursuurtu\u0308kke"}, {"text_idx": "#000076", "text": "Billstro\u0308mi so\u0303nul on Archerite relvatarne ajaline viivitus tingitud vajadusest suhelda ko\u0303ikide riikidega, kelle komponente on suurtu\u0308kisu\u0308steemis kasutatud ja saada neilt ekspordiluba."}, {"text_idx": "#000077", "text": "U\u0308hendkuningriik kavatseb anda Ukrainale uuel aastal va\u0308hemalt samas mahus relvaabi nagu 2022. aastal"}, {"text_idx": "#000078", "text": "Briti kaitseministeerium teatas, et Briti valitsus kavatseb anda Ukrainale va\u0308hemalt samas mahus relvaabi 2023. aastal, nagu anti 2022. aastal."}, {"text_idx": "#000079", "text": "Zelenski: Soledari kaitsjad on andnud Ukrainale ta\u0308iendavat aega ja vo\u0303imaluse oma jo\u0303udu koguda."}, {"text_idx": "#000081", "text": "Zelenski kinnitas, et Venemaa ru\u0308nnakud Soledarile on muutunud u\u0308ha a\u0308gedamaks ning linnas pole u\u0308htegi seina enam pu\u0308sti. Ukraina presidendi kinnitusel on Soledari kaitsjad andnud Ukrainale ta\u0308iendavat aega ja vo\u0303imaluse end koguda."}, {"text_idx": "#000082", "text": "Ukraina peastaap esmaspa\u0308eva o\u0303htul: 300 Vene so\u0303durit viidi Lo\u0303sso\u0303ts\u030canski haiglasse"}, {"text_idx": "#000083", "text": "Ukraina kaitsejo\u0303udude peastaap teatas esmaspa\u0308eva o\u0303htul, et Vene va\u0308ed kannavad ja\u0308tkuvalt suuri kaotusi idarindel. Peastaabi so\u0303nul viidi okupeeritud Lo\u0303sso\u0303ts\u030canski haiglasse uue aasta esimese na\u0308dala jooksul kuni 300 Vene so\u0303durit."}, {"text_idx": "#000084", "text": "Ukraina so\u0303durid taandusid Lo\u0303sso\u0303ts\u030canskist 2022. aasta juuli alguses."}, {"text_idx": "#000085", "text": "Ukraina hinnangul kaotas Venemaa o\u0308o\u0308pa\u0308evas 710 so\u0303durit ja u\u0308he veealuse"}, {"text_idx": "#000086", "text": "Ukraina kaitsejo\u0303udude peastaap avaldas teisipa\u0308eval tavapa\u0308rase hinnangu Venemaa senistele kaotustele so\u0303jas alates selle algusest 24. veebruaril:"}, {"text_idx": "#000088", "text": "- jalava\u0308e lahingumasinad 6154 (+7);"}, {"text_idx": "#000090", "text": "- operatiivtaktikalised droonid 1860 (+4);"}, {"text_idx": "#000092", "text": "Ukraina enda kaotuste kohta samasuguse regulaarsusega andmeid ei avalda."}, {"text_idx": "#000093", "text": "Ukraina relvajo\u0303udude pressikeskus teatas hiljem, et Dnipro suudme la\u0308histel saarte vahel ha\u0308vitati suurtu\u0308kitulega Vene paat. See selgitas ka miks Ukraina kaitsejo\u0303udude peastaap lisas Vene so\u0303jakaotuste hulka u\u0308he veealuse, vahendas Ukrainska Pravda."}, {"text_idx": "#000103", "text": "Saaliliigas sai vo\u0303idu Tartu Ravens Futsal"}, {"text_idx": "#000107", "text": "Tu\u0308rgis ja Su\u0308u\u0308rias on tugevate maava\u0308rinate to\u0303ttu hukkunud u\u0308le 7200 inimese"}, {"text_idx": "#000109", "text": "So\u0303ja 349. pa\u0308ev: Ukraina hinnangul kaotas Venemaa o\u0308o\u0308pa\u0308evas 1030 so\u0303durit"}, {"text_idx": "#000110", "text": "O\u0303pilaste va\u0308hesus sunnib osa koole uksi sulgema"}, {"text_idx": "#000113", "text": "USA mereva\u0308gi o\u0303ngitses Hiina luureo\u0303hupalli ja\u0308a\u0308nused merest va\u0308lja"}, {"text_idx": "#000114", "text": "Svet: D-terminal ja\u0308i trammi trassilt va\u0308lja aja ja raha kokkuhoiu pa\u0308rast"}, {"text_idx": "#000119", "text": "Maailma juhtkujud na\u0308evad selle tulevikku u\u0308dini vastandlikes toonides"}, {"text_idx": "#000122", "text": "\"Pealtna\u0308gija\": naiste elu Talibani vo\u0303imu all on teel tagasi keskaega"}, {"text_idx": "#000125", "text": "Va\u0308lisluureamet: Putini rez\u030ciim pu\u0308sib kindlalt, otsib uusi liitlasi ja usub, et La\u0308a\u0308s va\u0308sib Ukrainas enne Venemaad"}, {"text_idx": "#000129", "text": "Kohtla-Ja\u0308rve linnavalitsus sai paika vaid u\u0308heksa pooltha\u0308a\u0308lega"}]